เรื่องร้องเรียน: มาเที่ยวสวนหลวงด้วยรถไฟฟ้า  หลังจากลงจากสถานีแล้วจะไปต่ออย่างไรถ้าไม่เรียกแท็กซี่?  หันไปเห็นที่ว่างบริเวณสถานีเลยนึกสงสัยว่า  ถ้ามีการเอาจักรยาน  หรือสกูตเตอร์  หรืออื่นๆ มาไว้บริการ  หรือให้บริการกับ ปชช. มันจะดีมากเลย  การจะให้ ปชช. ใช้บริการสาธารณะเยอะๆ เพื่อลดปัญหารถติด  หน่วยงานรัฐต้องคุยกันให้หมด  และหาช่องทางทำให้ได้  ถ้าไม่ลงมือทำ  สิ่งที่หวังจะให้ ปชช. ลดการใช้รถส่วนตัวมันก็เป็นไปไม่ได้  บังคับด้วยกฎหมาย  ไม่ได้ผลเท่ากับสร้างแรงจูงใจหรอกครับ
การดำเนินการของเจ้าหน้าที่: องค์การขนส่งมวลชนกรุงเทพ (ขสมก.) รับทราบเรื่องแล้ว ทางขสมก.ขอชี้แจงเรื่องการเปิดเส้นทางเดินรถใหม่ ทางหน่วยงานเป็นเพียงผู้ประกอบการรายหนึ่งเท่านั้น ไม่มีอำนาจในการดำเนินการ ซึ่งผู้ที่มีอำนาจดำเนินการได้ เป็นของหน่วยงาน กรมขนส่งทางบก สามารถติดต่อกรมขนส่งทางบกได้ที่ เบอร์โทร 1584 จึงเรียนมาเพื่อโปรดทราบ
ความเห็นของผู้แจ้ง: ให้ 1 ดาวเพราะไม่ยอมเชื่อมระบบกัน
พื้นที่: แขวงหนองบอน เขตประเวศ กรุงเทพมหานคร